**Prizoniera anilor...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă scurg ușor prin anii vieții

Și-n vraja lor mă pierd ades.

Ce-au fost cândva ai tinereții

Și-acuma sunt de ne-nțeles.

- M-a doborât, în timp, regretul!

(și dragostea ... cu a lor har).

Însă acuma chiar destinul

Mă scoate din al său tipar.

Din seva fiecărui an

Eu am ales numai ce-i bun.

Constat acum că niciun ban

Nu-i de ajuns să mă răzbun.

S-a prins de mine bogăție

Răbdarea dar și bunătatea.

De-aceea totuși pe vecie

Ea m-a găsit ... singurătatea.

Îi port în suflet ca icoană

- Știu că-ntr-o zi s-or libera.

Și le voi spune cu dojeană

”- Cândva ați fost în viața mea !”.

Chiar dacă anii au trecut

(și tâmplele sunt argintii).

Pot spune că eu am știut

Ce sunt tristeți și bucurii.

Acuma chiar toți anii vieții

De i-aș mai pune la un loc.

Cu-aceea ce-s ai tinereții

Eu nu m-am întâlnit deloc.

Din seva fiecărui an

(aleg acum o altă eră).

În care nu-i nevoie de vreun ban

Că ei mă țin ... prizonieră.

Brăila, septembrie 2017